《焦复州适道于艰危中与其兄遇于三衢自云尝有异梦神明之感叙其事属予赋诗》
宋代·张扩

南渡不忍说，流离簪与裾。苍黄一臂失，辛苦万金书。

孝友剧调护，神明关起居。不须春草句，好梦自蘧蘧。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。